  Анжелика Тихонова корреспондент Удмуртилэн тӧроезлы пумит уголовной уж ӝутӥзы. Со сярысь ивортӥзы Россиысь Следствиосъя комитетлэн пресс-службаяз. Удысэтлэн ивортэмезъя, уголовной уж ӝутӥзы Росси Федерацилэн Уголовной Кодексысьтыз 290-тӥ ёзэтлэн 6-тӥ люкетэзъя («Получение взятки должностным лицом, занимающим государственную должность Российской Федерации, в особо крупном размере»). Учыръёсты Следствиосъя комитетын ужасьёс Россиысь ФСБ-лэн оперативной службаосыныз ӵош шараязы. Ивортэмын, Удмуртилэн тӧроез Камбарка дорысь Кама но Буй шуръёс вамен выжъёсты лэсьтӥсь огазеяськонъёслэн оскем муртъёссылэсь огъя 139 миллион манет тыр коньдонэн взяткаос басьтӥз, озьы ик коммерци огазеяськонлэcь 2 миллион 700 сюрс манет сылӥсь люкетсэ. Со понна Александр Соловьёв быдэсъяськись ужъёс понна федерал но улос коньдэтъёсысь ӝегатонъёстэк но нырысь ик уксё тырыны луонлык кылдытыны кулэ вал, озьы ик мупушкесэз эскерыны но луо но луо-кӧльы сурет поттон понна лицензиос висъяны. Следстви ужъёсты ортчытон понна улосвыл кивалтӥсь Москвае вуттэмын. Матысь дыре следствие солы янгышан ялыны но кылкутонэз пусъён понна судэ вазиськыны чакла. Пусъёмы, кызьы ивортэ «Интерфакс» эрикрадэз утись ёзэсъёс вылэ чӧлскыса, Александр Соловьёвлэн улон интыяз обыскъёс мыно. Элькун тӧролэн пресс-службаяз «Удмуртия» агентстволы уж котьку сямен мынэ шуыса ивортӥзы, вань чаклам ужрадъёс кутэм радлыкъя ортчытӥсько. Тодэ вайытом, улослэн тӧроез 4-тӥ оштолэзе Москвае келямын. Удмуртилэсь тӧрозэ ӝегатон сярысь вераз ини Россилэн азьмуртэзлэн пресс-секретарез Дмитрий Песков. Солэн кылъёсызъя, Владимир Путинлы югдур сярысь ивортэмын. Тегъёс: Удмуртия АлександрСоловьёв  